Karate zvijezda

**Članak**

**Galerija**

**Scenarij**

Ovaj je članak **nedovršen** te mu nedostaje mnogo informacija. Možete doprinijeti tako da ga  **nadopunite** slijedeći Spužvopedijin stil.

## Općenito

### Najvažniji likovi

Spužva Bob Skockani
 Patrik Zvijezda

## Radnici

### Scenarist(i)

Casey Alexander
 Zeus Cervas
 Derek Ibersen

### Ploča scenarija

Casey Alexander
 Zeus Cervas

### Kreator

Vincent Waller

**Karate zvijezda** epizoda je sedme sezone serije "Spužva Bob Skockani". U ovoj epizodi, Patrik nauči karate i uzrokuje kaos u Bikini dolini.

## Likovi

* Spužva Bob Skockani
* Patrik Zvijezda
* Kalamarko Kraković
* Slavko
* Denis

## Radnja

Spužva Bob je u svojoj kuhinji i reže ananas koji nalikuje Slavku pomoću karate poteza. Spušta ananas na pod i daje ga Slavku, kojem se ne sviđa, ali se zato sviđa muhama. Jedna muha uleti Spužva Bobu u usta i on se počne gušiti. Patrik dolazi u kuću posuditi sir, ali shvati da se Spužva Bob guši i snažno ga udari, a muha mu izađe iz usta. Spužva Bob se zahvali Patriku što mu je spasio život, dadne mu sir i obeća mu da će učiniti bilo što za njega, a Patrik želi naučiti karate. Spužva Bob se nećka, ali Patrik ga podsjeća na dogovor i on pristaje.

Spužva Bob uči Patrika kako razbiti zid od cigli, ali Patrik se ne uspije zaustaviti i uništi štand s limunadom. Spužva Bob ga pokuša poučiti da se vrti stojeći na jednoj nozi, ali on ne uspije. Već kad je Spužva Bob htio odustati, Patrik je savršeno prepolovio zid, a zatim i čelični mač te željezni brod. Spužva Bob mu kaže da je nadaren i da je genij, ali i to da uz veliku moć dolazi i velika odgovornost, te da ne smije uništavati druge oblike života ili njihovu imovinu. Međutim, Spužva Bobu baš u tom trenutku zazvoni sat i on odlazi na posao, a Patrik počinje sve nekontrolirano sjeći, od igrica do špinata.

Dok Spužva Bob radi u Rakovoj poslastici, kupac ga ulazi i kaže da je "tip misli da je sikirica", a Spužva Bob odmah shvaća da on misli na Patrika te ga odlazi zaustaviti. U isto vrijeme, Patrik naručuje ogromni sladoled, ali košta osamdeset kuna pa ga pokuša zamijeniti za lizalicu. Sladoledar odbije i zaprijeti da će zvati policiju, pa Patrik razbije staklo i proguta sladoled, ali se previše udeblja pa biva prisiljen razbiti vrata kako bi izašao iz trgovine.

Spužva Bob dolazi do Patrika i pokušava ga zaustaviti, ali Patrikova ruka nekontrolirano siječe i uništava Bagatela market. Patrik ugleda Spužva Boba kako nepomično leži, rasplače se, odreže desnu ruku i zakune se da se nikad više neće baviti karateom. Spužva Bob se budi i oni se zagrle, a zatim poprave market. Patrik pokuša sasjeći kolica za kupnju, a Spužva Bob se naljuti. Pojavi se pravi Patrik i objasni da iz udova izrastaju nove zvjezdače. Patrikov klon nastavlja sjeći, razbija market i odlazi u grad.

## Zanimljivosti

### Činjenice

* Kada se Spužva Bob zamalo uguši od muhe, scenarist radi poveznicu na epizodu "Zliburger".
* Spužva Bobova karate rukavica je crvena, a Patrikova je plava.
* "S velikom moći dolazi i velika odgovornost", Patriku je rečeno još u epizodi "Glupost vlada".

### Kulturne poveznice

* Spužva Bobovo ležanje tako da mu se samo noge vide poveznica je na film "Čarobnjak iz Oza".
* Patrikovo rezanje ruke poveznica je na Isusa Krista koji je metaforički rekao da treba odsjeći ruku ako te uvodi u napast, jer je bolje doći u raj bez ruke nego u pakao s njom.

### Greške

* Kada Patrik uništi blok od cigli, Spužva Bobova se ruka čini veća no inače.

*Za uređivanje galerije, kliknite ovdje.*

Karate zvijezda/Galerija

*Za uređivanje scenarija, kliknite ovdje.*

Karate zvijezda/Scenarij

hr:Karate zvijezda